Ο ρόλος της διατροφογενετικής στην επαναλαμβανόμενη αποτυχία εμφύτευσης, στην πρόωρη ρήξη υμένων και στον σακχαρώδη διαβήτη κύησης: συστηματική ανασκόπηση
Creators: name: Βουλγαρίδου, Γαβριέλα Χρήστου
Publisher: name: Aristotle University of Thessaloniki
Year: 2023
Subjects: Διατροφογενετική
Σακχαρώδης διαβήτης κύησης
Επαναλαμβανόμενη αποτυχία εμφύτευσης
Nutrigenetics
Gestational diabetes mellitus
Repeated implantation failure

description: Η διατροφογενετική είναι η επιστήμη που μελετά τον τρόπο που το γενετικό προφίλ ενός ατόμου επηρεάζει τον τρόπο ανταπόκρισης στη διατροφή επιτυγχάνοντας πρόληψη ή/και αντιμετώπιση διάφορων παθολογικών καταστάσεων. Η εγκυμοσύνη αποτελεί μία σύνθετη φυσιολογική διαδικασία, κατά τη διάρκεια της οποίας συμβαίνουν διάφορες ορμονικές, καρδιακές και άλλες μεταβολές. Σκοπός της παρούσας μελέτης είναι να συνοψίσει με συστηματικό τρόπο την τρέχουσα βιβλιογραφία σχετικά με τον ρόλο της διατροφογενετικής, της επίδρασης δηλαδή του γενετικού προφίλ στην απόκριση θρεπτικών συστατικών, ως παράγοντα κινδύνου για την εμφάνιση επιπλοκών που σχετίζονται με την εγκυμοσύνη και πιο συγκεκριμένα με την επαναλαμβανόμενη αποτυχία εμφύτευσης (ΕΑΕ), την πρόωρη ρήξη υμένων (ΠΡΥ) και τον σακχαρώδη διαβήτη κύησης (ΣΔΚ). Η κύρια αναζήτηση της βιβλιογραφίας πραγματοποιήθηκε στις ηλεκτρονικές βάσεις δεδομένων MEDLINE/Pubmed, Cochrane Central Register of Controlled Trials (CENTRAL) και Scopus, ενώ αναζητήθηκε και η γκρίζα βιβλιογραφία. Δεν εντοπίστηκε καμία μελέτη που να πληροί τα κριτήρια ένταξης για την ΠΡΥ. Από τα αποτελέσματα για τον ΣΔΚ παρατηρήθηκαν αυξημένες πιθανότητες εμφάνισης ΣΔΚ σε γυναίκες με γονότυπο TT του πολυμορφισμού rs1801131 του γονιδίου MTHFR (Methylenetetrahydrofolate reductase, MTHFR) οι οποίες είχαν αυξημένη συγκέντρωση φυλικού οξέος και μειωμένη συγκέντρωση Β12. Επιπλέον, παρατηρήθηκε ότι οι γυναίκες που έφεραν την παραλλαγή rs7747752 C CDKAL1 (Cyclin-dependent kinase 5 regulatory subunit-associated protein 1-like, CDKAL1) και συγκέντρωση παλμιτικού οξέος στον ορό ≥17,1 nmol/mL είχαν αυξημένο κίνδυνο εμφάνισης ΣΔΚ. Επίσης, οι πολυμορφισμοί rs10830963 του γονιδίου MTNR1B (Melatonin Receptor 1B, MTNR1B) και rs1799884 του γονιδίου GCK (Glucokinase, GCK) σε συνδυασμό με τη συχνότητα κατανάλωσης λουκάνικων φαίνεται ότι παίζει σημαντικό ρόλο στην ανάπτυξη ΣΔΚ. Παράλληλα, γυναίκες φορείς TT του πολυμορφισμού rs7903146 του γονιδίου TCF7L2 (Transcription factor 7-like 2, TCF7L2) με χαμηλή συμμόρφωση στη Μεσογειακή Διατροφή είχαν υψηλότερα επίπεδα ελεύθερης γλυκόζης νηστείας από εκείνες με υψηλή συμμόρφωση, χωρίς να παρατηρείται επίδραση στους φορείς του αλληλόμορφου C. Τέλος, για την ΕΑΕ ο πολυμορφισμός 4G/4G, ο οποίος αποτελεί παράγοντα κινδύνου εμφάνισης ΕΑΕ, φαίνεται να επηρεάζει τα επίπεδα γλυκόζης, ενώ δεν φαίνεται να επηρεάζονται τα επίπεδα βιταμίνης D. Ωστόσο, απαιτείται ιδιαίτερη προσοχή στην ερμηνεία αυτών των αποτελεσμάτων καθώς και στην εφαρμογή τους στην καθημερινή κλινική πρακτική, ενώ είναι απαραίτητη η διεξαγωγή περισσότερων μελετών τόσο παρατήρησης όσο και τυχαιοποιημένων ελεγχόμενων δοκιμών (Randomized Control Trial, RCT) για την επαλήθευση των ήδη υπαρχόντων δεδομένων αλλά και για τον εντοπισμό νέων στοιχείων.
description: Nutrigenetics is the science that studies how an individual's genetic profile influences the way they respond to nutrition to prevent and/or treat various pathological conditions. Pregnancy is a complex physiological process during which several hormonal, cardiac, and other changes occur. The study aims to summarize the current literature on the role of nutritional genetics, i.e. the influence of genetic profile on nutrient response, being a risk factor for pregnancy-related complications, and more specifically for repeated implantation failure (RIF), premature rupture of membrane (PROM) and gestational diabetes mellitus (GDM). The search strategy was performed in the online databases MEDLINE/Pubmed, Cochrane Central Register of Controlled Trials (CENTRAL), and Scopus; grey literature was also searched. No study met the inclusion criteria for premature rupture of the membrane. For GDM, an increased risk was observed in women carrying the TT genotype of rs1801131 polymorphism of the MTHFR (Methylenetetrahydrofolate reductase, MTHFR) gene who had increased folate concentration and decreased B12 concentration. In addition, it was observed that women carrying the rs7747752 C CDKAL1 (Cyclin-dependent kinase 5 regulatory subunit-associated protein 1-like, CDKAL1) variant and a serum palmitic acid concentration ≥17.1 nmol/mL had an increased risk of developing GDM. Also, the polymorphisms rs10830963 of MTNR1B (Melatonin Receptor 1B, MTNR1B) gene and rs1799884 of GCK (Glucokinase, GCK) gene in combination with the frequency of sausage consumption seem to play an important role in the development of GDM. Meanwhile, female TT carriers of rs7903146 TCF7L2 (Transcription factor 7-like 2, TCF7L2) gene in women with low adherence to the Mediterranean diet had higher fasting free glucose levels than those with high adherence, with no effect in carriers of the C allele. Finally, for RIF, the 4G/4G polymorphism, a risk factor for RIF, seems to affect glucose levels, whereas vitamin D levels do not seem to be affected. However, the interpretation of these results requires great care for their application in daily clinical practice, and more studies, both observational and randomized control trials (RCTs), are needed to verify existing data and identify new evidence.